CELEX: C2004/228/11
Language: et
Date: 2004-09-11 00:00:00
Title: Euroopa Kohtu (esimene koda) 15. juuli 2004. aasta otsus kohtuasjas C-321/02 (Bundesfinanzhof'i eelotsusetaotlus): Finanzamt Rendsburg versus Detlev Harbs (Kuues käibemaksudirektiiv — Artikkel 25 — Põllumajandustootjatele kohaldatav kindla maksumääraga skeem — Põllumajandusettevõtte osa rendileandmine)

11.9.2004   
            
            
               ET
            
            
               Euroopa Liidu Teataja
            
            
               C 228/6
            
         
      EUROOPA KOHTU
   
   (esimene koda)
   15. juuli 2004. aasta otsus
   kohtuasjas C-321/02 (Bundesfinanzhof'i eelotsusetaotlus): Finanzamt Rendsburg versus Detlev Harbs (1)
   
   (Kuues käibemaksudirektiiv - Artikkel 25 - Põllumajandustootjatele kohaldatav kindla maksumääraga skeem - Põllumajandusettevõtte osa rendileandmine)
   (2004/C 228/11)
   Kohtumenetluse keel: saksa
   Kohtuasjas C-321/02, mille esemeks on Euroopa Kohtule EÜ asutamislepingu artikli 234 alusel Bundesfinantzhof'i (Saksamaa) esitatud eelotsusetaotlus nimetatud kohtus pooleliolevas asjas järgmiste poolte vahel: Finanzamt Rendsburg ja Detlev Harbs, nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1) artikli 25 tõlgendamiseks, on Euroopa Kohus (esimene koda), koosseisus: koja esimees P. Jann ja kohtunikud A. Rosas, S. von Bahr (ettekandja), R. Silva ja K. Lenaerts, kohtujurist P. Léger, kohtusekretär R. Grass, teinud 15. juulil 2004 otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas) artiklit 25 tuleb tõlgendada nii, et kui põlumajandustootja on andnud oma põllumajandusettevõtte olulise osa pikaajalisele rendile ning jätkab oma põllumajandusettevõtte ülejäänud osas põllumajanduslikku tegevust, millega seoses kohaldatakse tema suhtes nimetatud artiklis ettenähtud kindla maksumääraga skeemi, siis ei või ta lasta kohaldada kõnealust skeemi renditulude suhtes. Rendikäibe suhtes tuleb kohaldada tavalist maksuskeemi või vajaduse korral lihtsustatud käibemaksuskeemi.
   
      (1)  EÜT C 289, 23.11.2002.